als_Latn dik_Latn sag_Latn
Procesverbal, datë 02.06.2011
Dokument Parlamentar
Drejton Mbledhjen
JOZEFINA ÇOBA TOPALLI – KRYETARE KUVENDI
Rendi i ditës: 1. Miratimi i Kalendarit të Punimeve të Kuvendit për periudhën 6 qershor - 23 qershor 2011.
Të pranishëm:
Znj. Jozefina TOPALLI Kryetare Kuvendi
Z. Astrit PATOZI Kryetar i Grupit Parlamentar të Partisë Demokratike
Z. Ardian TURKU Zëvendëskryetar Kuvendi
Z. Genc POLLO Përfaqësues i Këshillit të Ministrave
Mungojnë:
Z. Vangjel Tavo Zëvendëskryetar i Kuvendit
Z. Gramoz RUÇI Kryetar i Grupit Parlamentar të Partisë Socialiste
Z. Namik DOKLE Zëvendëskryetar Kuvendi
Z.Lefter KOKA Kryetar i Grupit Parlamentar të Lëvizjes Socialiste për Integrim
Të ftuar: Kryetarët e komisioneve të përhershme parlamentare: z. Ilir Rusmali, z. Fatos Beja, z. Edmond Spaho, z. Leonard Demi, z. Jemin Gjana.
Mungojnë: znj Ermelinda Meksi, znj.Valentina Leskaj, z. Et’hem Ruka.
HAPET MBLEDHJA
Jozefina Topalli:
Mirëdita! Vendosa të thërras këtë mbeldhje për të diskutuar mbi miratimin e Kalendarit të Punimeve për periudhën 6 qershor -23 qershor 2011.
Lulzim Lelçaj:Projektligjin për “Inspektimiet në Republikën e Shqipërisë” jam i mendimit ta zëvendësojmë me një nga marrëveshjet që janë për t’u diskutaur seancës tjetër që pason pas dy javësh në Parlament. Ndërsa ligjin për inspektimin ta shqyrtojmë, pastaj ta kalojmë në seancë dhe për javën tjetër e këmbejmë me një marrëveshje.
Jozefina Topalli: Atëherë jemi dakord që ta zëvendësojmë projektligjin me një marrëveshje në rendin e ditës për t’u shqyrtuar në seancën e ardhshme?
Dakord atëherë.
Edmond Spaho: Projektligji për “Faljen e detyrimeve të prapambetura të faturave të energjisë elektrike të debitorëve familjarë ndaj shoqërisë KESH, SH.A” është përfshirë në amnisti dhe nuk duhet të shqyrtohet.
Genc Pollo: Pra, është mbuluar një ligj me një ligj tjetër. Unë fola edhe me Ministrin e Financave dhe ai tha që ky ligj nuk duhet shqyrtuar. Gjithsesi të flasim edhe njëherë me Ministrinë e Financave dhe të të vendosim.
Jozefina Topalli: Dakord! Mos e vini në kalendar këtë ligj. Po ashtu, edhe zoti Pollo të flasë me Ministrinë e Financave
Genc Pollo: Kisha shqetësim për të diskutar për projektligjin “Për transmetimet me zë dhe/ose me zë dhe figurë në Republikën e Shqipërisë” që e lamë pezull. Por zoti Marku më tha se ligji është gati. Ky është një ligj shumë i rëndësishëm që duhet të përfundojë, sepse unë kam edhe një takim me përfaqësues të KE-së dhe ata do të pyesin nëse ligji është apo nuk është gati.
Jozefina Topalli: Atëherë ku është puna për këtë ligj?
Lulëzim Lelçaj: Ka qenë në komision për t’u diskutuar, por nuk u krye.
Jozefina Topalli: Kjo për arsyen se z. Marku tha që nuk ishte gati dhe u shty deri sa të njoftohej që ligji ishte gati.
Genc Pollo: Por zoti Marku tha që ky ligj është gati për t’u kaluar.
Lulëzim Lelçaj: Është punuar si draft, është firmosur dhe nga disa deputetë, por nuk është përfunduar.
Genc Pollo: Atëherë të fillojë puna për t’u përfunduar.
Lulëzimi Lelçaj: Problemi qëndron te relatorët, se ata janë konsideruar si aktorë për të përfunduar ligjin. KE ka kërkuar që të informohet mbi hapat që po behen për këtë ligj.
Genc Pollo: Atëherë le të informohen dhe të dinë se ku jemi me punën.
Fatos Beja: Ligji është shënuar në program, por jo në kalendar.
Jozefina Topalli: Ka dy vjet.
Lulëzim Lelçaj: Brenda grupit të punës ka pasur debat dhe ligji nuk është i gatshëm.
Genc Pollo: Duhet të ketë një vendimmarrje për një fillim të procesit. Duhet ta shohë edhe komisioni, se nuk diskutohet vetëm për ta çuar në seancë.
Astrit Patozi: A është në program ligji?
Jozefina Topalli: Po.
Astrit Patozi: Atëherë le të qëndrojë në program.
Ilir Rusmali: A ekziston mundësia që ky ligj ti nënshtrohet një debati publik?
Lulzim Lelçaj: Do të shohim mundësitë më të mira për këtë ligj.
Jozefina Topalli: Herës tjetër Guvernatori i Bankës Kombëtare duhet të vijë në seancë të raportojë dhe ta bëjmë me debat, sepse ky quhet kontroll Parlamentar. Dakord. Mirupafshim!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn slv_Latn als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn als_Latn als_Latn als_Latn